Seg tesleḍt i nexdem i usenfali s tira n yinelmaden n uswir wis kraḍ n tesnawit, nessaweḍ ad d-nekkes igulen i xedmen yinelmaden-agi deg tira, nufa-d d akken llan aṭas n wannawen n yigulen lameεna ad yili azal n 60 % n yinelmaden xedmen tucḍiwin deg wayen yerzan asemres n tezdit, imi ur ssinen ara anda tettuɣal tezdit neɣ (ajerrid n tuqqna), rnu ɣer way-a nufa-d aṭas n tucḍiwin i yerzan asexleḍ gar teɣra : a, u, i, akked teɣri tilemt, asexleḍ-agi, ahat, yettuɣal ɣer umgarad n tmeslayt n yinelmaden.